Предмет: башҡорт теле

Уҡытыусы: Яҙыҡбаева Лилиә Мөхтәр ҡыҙы

Класс: 7а

**Муйыл.**

 Беҙҙең өй артында муйыл ағастары бар. Ағайым уларҙы үҙе бәләкәй сағында ултыртҡан. Хәҙер улар ҙурайған, яҙ һайын ап-аҡ сәскә ата. Көҙ көнө ҡап-ҡара емеш бирәләр.
 Мине муйылдың сәскәһе лә, емеше лә ҡыҙыҡһындырмай, ә иртә таңда уның ботаҡтарына ҡунып һайраған һандуғастар ҡыҙыҡһындыра, күңелде үҙенә тарта.
 Һеҙҙең һандуғас тауышын ишеткәнегеҙ бармы? Ниндәй өҙөп һайрай ул! Ниндәй матур сутылдай! Кистән башлай, таңға тиклем туҡтамай һайрай. Мин оҙаҡ – оҙаҡ уларҙы тыңлайым. Ҡайһы саҡта юрамал ҡурҡытҡан булам, ләкин улар минән ҡурҡмайҙар. Аҙ ғына туҡтап торған булалар ҙа икенсе ботаҡҡа күсәләр һәм тағы ла дәртләнеберәк һайрай башлайҙар. Йәштәргә һәр саҡ һандуғас моңо юлдаш булһын, һәр яҙ игенсегә һабантурғайҙар дан йырлаһын. *( Н. Ҡәриптән. )*

 Эштәр:

1. Һандуғас, апрель һүҙҙәрен килеш менән үҙгәртегеҙ.
2. Түбәндәге сифаттарҙы артыҡлыҡ, сағыштырыу дәрәжәләренә ҡуйып яҙығыҙ: аҡ, оҙон, матур.